Tlemcenin yliopisto

Tlemcenin yliopisto (arab. جامعة تلمسان‎, Jāmi‘at Tilimsān, ransk. Université de Tlemcen) eli Abou Bekr Belkaidin yliopisto (arab. جامعة أبي بكر بلقايد‎, Jāmi‘at ’Abī Bakr Bilqāyid, ransk. Université Abou Bekr Belkaid) on Algerian luoteisosan Tlemcenin maakunnan noin 140 000 asukkaan (2008) Tlemcenin kaupungissa toimiva julkinen yliopisto. Se perustettiin vuonna 1974 ja sai vuonna 1989 yliopiston aseman. Tlemcenin yliopistossa opiskeli vuonna 2017 noin 42 000 opiskelijaa. Pääopetuskieli on ranska. Tlemcenin yliopisto luetaan Afrikan kärkipään yliopistoihin. Esimerkiksi THE-yliopistoranking luokitteli yliopiston vuoden 2018 listallaan jaetulle 11. sijalle Afrikassa ja jaetulle 801.–1000. sijalle maailmassa. Espanjalaisessa Webometrics-rankingissa Tlemcenin yliopisto ylsi vuonna 2018 Afrikan yliopistojen 59. sijalle ja maailmanlistan sijalle 2 577. Lähteet Aiheesta muualla Kuvia tai muita tiedostoja aiheesta Tlemcenin yliopisto Wikimedia Commonsissa